มีผื่นขึ้นหลังอาบน้ำทุกครั้ง เป็นแดงๆ คล้ายยุงกัดแต่ไม่คันและจะจางลงเมื่ออุณหภูมิร่างกายปกติ ตรวจเลือดแล้วเจอซิฟิลิสแต่ฉีดยาไปแล้ว 1 เข็ม เป็นอาการปกติของฤทธิ์ยารึป่าวค่ะ
สวัสดีค่ะNutcharee Tipmneeklangอาการผื่นแดงตามตัวหลังได้ยาซิฟิลิซอาจเกิดจาก1.แพ้ยา penicillin ในกรณีนี้ควรรีบกลับไปพบแพทย์ที่รพ. และแจ้งให้แพทย์ทราบ เพื่อออกบัตรแพ้ยาเพื่อจะได้ไม่มีการฉีดหรือกินยาประเภท penicillin อีก เพราะอาจแพ้รุนแรงถึงขั้นหัวใจล้มเหลวหรือช็อคเสียชีวิตได้ การรักษาคือกินยาแก้แพ้ เช่น atarax ร่วมกับทายาสเตียรอยด์เฉพาะที่2.เป็นปฎิกิริยาของยา penicillin ที่ไปฆ่าเชื้อซิฟิลิส เรียกว่า Jarish-Hexeimer Reaction คือเหมือนเชื้อซิฟิลิซจะเห่อขึ้นมามากตามหลังการรักษาในช่วงแรก ซึ่งจะดีขึ้นได้ภายใน 1-2 วันควรกลับไปพบแพทย์ที่รักษาเพื่อแจ้งอาการให้ทราบค่ะ ในขณะนี้ไม่ควรไปแกะเกาบริเวณที่มีผื่น รับประทานยาแก้แพ้แก้คันเองได้เบื้องต้นก่อนถ้ามีอาการคัน